[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000001", "text": "Istanbuli lennujaamas sai arvatavas IS-i ru\u0308nnakus surma 36 inimest"}, {"text_idx": "#000003", "text": "Istanbuli rahvusvahelises Atatu\u0308rki lennujaamas o\u0303hkisid end teisipa\u0308eval kolm enesetapuru\u0308ndajat, surma sai va\u0308hemalt 36 inimest, u\u0308tles peaminister Binali Y\u0131ld\u0131r\u0131m, lisades, et to\u0303endid viitavad a\u0308a\u0308rmusru\u0308hmituse Islamiriik (IS) ka\u0308teto\u0308o\u0308le."}, {"text_idx": "#000004", "text": "\"Va\u0308rskeima informatsiooni kohaselt on elu kaotanud 36 inimest,\" u\u0308tles Y\u0131ld\u0131r\u0131m ru\u0308nnakupaigas ajakirjanikele, lisades IS-i araabiakeelset nimetust kasutades, et to\u0303endid viitavad Daeshile."}, {"text_idx": "#000005", "text": "Ru\u0308ndajad avasid rahvusvahelise terminali sissepa\u0308a\u0308su juures lennujaama turvameeste pihta tule, vallandades tulevahetuse enne, kui nad end kella 22 paiku (Eesti aeg 21) u\u0308kshaaval o\u0303hku lasid, teatasid vo\u0303imud. Uudisteagentuuri Dogan teatel sai ru\u0308nnakutes vigastada va\u0308hemalt 88 inimest. Vastutust ru\u0308nnaku eest ei ole keegi seni vo\u0303tnud, kirjutab BNS."}, {"text_idx": "#000006", "text": "Tu\u0308rgi president Recep Tayyip Erdog\u0306an kutsus ru\u0308nnaku ja\u0308rel u\u0308hisele vo\u0303itlusele terrorismi vastu. \"Kutsume maailma, eriti la\u0308a\u0308neriike, vo\u0303tma terrorismi vastu karmi hoiakut. Tu\u0308rgil on kalli hinna maksmisest hoolimata otsustavust ja suutlikkust ja\u0308tkata lo\u0303puni vo\u0303itlust terrorismi vastu.\""}, {"text_idx": "#000007", "text": "\"Kui ko\u0303ik riigid, kogu inimkond, ei suuda u\u0308hendada jo\u0303ude ja pidada u\u0308hist vo\u0303itlust terroriru\u0308hmituste vastu, ta\u0308ituvad u\u0308kshaaval ko\u0303ik vo\u0303imalused, mida me oma peas kardame,\" teatas Erdog\u0306an avalduses."}, {"text_idx": "#000008", "text": "Atatu\u0308rki lennujaam teatas ru\u0308nnaku ja\u0308rel ko\u0303igi lendude tu\u0308histamisest. Tu\u0308rgi lennujaamades viiakse turvakontrolli la\u0308bi nii terminalihoonete sissepa\u0308a\u0308su juures ning hiljem va\u0308ljuvate lendude tsoonis."}, {"text_idx": "#000009", "text": "USA mo\u0303istis terroriru\u0308nnaku hukka. \"Atatu\u0308rki rahvusvaheline lennujaam, nagu varem sel aastal ru\u0308nnaku ohvriks langenud Bru\u0308sseli lennujaam, on meid kokku siduvate rahvusvaheliste u\u0308henduste su\u0308mbol,\" u\u0308tles Valge Maja pressiesindaja Josh Earnest."}, {"text_idx": "#000010", "text": "\"Me oleme ja\u0308rjekindlad oma toetuses Tu\u0308rgile, meie NATO-liitlasele ja partnerile, koos ko\u0303igi so\u0303prade ja liitlastega u\u0308le maailma ajal, mile me ja\u0308tkame terrorismi vastast tegevust,\" lausus ta."}, {"text_idx": "#000011", "text": "Kaastundeavaldused saatis ka Bru\u0308sseli lennujaam, kus hukkus 22. ma\u0308rtsil kahes enesetapuplahvatuses mituku\u0308mmend inimest. \"Meie mo\u0303tted on ru\u0308nnakute ohvritega @istanbulairport. Soovime neile, nende sugulastele ja kogu lennujaama personalile jo\u0303udu ja vaprust.\""}, {"text_idx": "#000012", "text": "U\u0308RO peasekreta\u0308r Ban Ki-moon mo\u0303istis ru\u0308nnaku hukka, edastas ohvritele ja nende peredele kaastundeavalduse ja lubas seista Tu\u0308rgi ko\u0303rval ajal, mil riik seisab vastamisi terroriohuga. Tu\u0308rgile saatsid kaastundeavaldused ka Euroopa Liidu liidrid."}, {"text_idx": "#000013", "text": "Tu\u0308rgis on viimase aasta jooksul korraldatud mitu ohvriterohket plahvatust, mille eest on vastutuse vo\u0303tnud kas kurdi ma\u0308ssulised vo\u0303i a\u0308a\u0308rmusru\u0308hmitus Islamiriik (IS)."}, {"text_idx": "#000014", "text": "Stockholmis so\u0303itis veoauto rahva sekka, va\u0308lisministeeriumil puuduvad andmed viga saanud eestlaste kohta"}, {"text_idx": "#000015", "text": "Nice\u2019i terroriru\u0308nnakus hukkus kaks Eesti kodanikku"}, {"text_idx": "#000016", "text": "Prantsusmaal sai veokiru\u0308nnakus surma va\u0308hemalt 80 inimest"}, {"text_idx": "#000017", "text": "Bru\u0308sselis sai kolmes plahvatuses surma 26 ja viga 136 inimest"}, {"text_idx": "#000018", "text": "Politsei vo\u0303tab Tallinna lennu-, rongi- ja bussijaama ning Vanasadama kontrolli alla"}, {"text_idx": "#000019", "text": "Tuleto\u0303rje: Bru\u0308sseli lennujaama plahvatustes sai surma 11 inimest"}, {"text_idx": "#000024", "text": "Kelmid teevad politsei nimel petuko\u0303nesid"}, {"text_idx": "#000026", "text": "La\u0308a\u0308neranna palkas uue avalike suhete spetsialisti"}, {"text_idx": "#000028", "text": "Linnavalitsuse uus maja lu\u0308kkab teised investeeringud edasi"}, {"text_idx": "#000031", "text": "Ju\u0308ri Ratas: riigieelarve kui sangpomm Eesti majanduse ja inimeste pihta"}, {"text_idx": "#000033", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000036", "text": "Kohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)\nVolinikud ja\u0308tsid Metsku\u0308la kooli sulgemisotsuse jo\u0303usse\nVolinik tegi ettepaneku piirata Haapsalus parkimist"}]